เป็นอีกร้านกาแฟที่ซุกตัวอยู่ในร้านตกแต่งสวน ย่านถนนเสรีไทย ฝั่งตรงข้ามทางเข้าสวนสยาม ร้านนี้เพิ่งเปิดมาประมาณ 2 เดือนเองค่ะ ตอนแรกขับรถเข้ามาคิดว่า คงไม่น่ามีอะไรพิเศษกว่าร้านกาแฟอื่นๆ แต่ผิดคาดค่ะ ร้านกาแฟน่ารักๆ เล็กๆแห่งนี้ บรรยากาศน่ารักมาก ชิว เงียบ สงบ ในส่วนของร้านกาแฟเองมีบึงขุดเล็กๆให้เราได้นั่งชิว มองบรรยากาศเพลินๆตามธรรมชาติล้วนๆ อาจจะได้เห็นนกบินหาอาหารตามต้นไม้น้อย ใหญ่ให้เราได้มองดูระหว่างทานของว่างไปด้วยนะคะ ขนม และเครื่องดื่มที่นี่เป็นโฮมเมดทำเองทุกอย่าง และรสชาติมันอร่อย เหมืิอนแม่ทำให้เราทานเองเลย ราคาไม่แพงด้วย เฟอนิเจอร์ทุกชิ้นในร้านกาแฟสามารถซื้อกลับบ้านได้นะคะ เพราะเค้าขายทั้งหมด ถูกใจชิ้นไหน บอกได้เลยล่ะคะ... ชอบที่นี่น่ะ ใครผ่านมา ลองแวะชมบรรยากาศร้านกาแฟที่นี่ได้ค่ะ